Gull Lake Vakantiewoningen en accommodaties - June Lake, Californië | Airbnb
SUPERHOSTGehele condo · 8 gasten · 6 bedden · 2 badkamers
SUPERHOSTHotelkamer · 4 gasten · 2 bedden · 1 eigen badkamer
Kamer in boetiekhotel4.78 (36)
Gehele huisje4.79 (20)
June Lake Sierra Suns 4 -Spacious, open and just remodeled!
June Lake Pines Cabin 3 obat ambeien herbal | Obat Wasir Herbal
Author namaobatwasirherbalPosted on 12 Februari 2017Categories obat wasir alami, Tak BerkategoriTags obat ambeien herbal	Navigasi pos Ook Moody’s gradeer SA banke as ‘rommel’ | Netwerk24
Deur Elvira Wood 01 April 2020 10:53
Kredietgraderingsagentskappe voorspel dat moeilike tye voorlê vir Suid-Afrikaanse banke.Foto: Reuters
Hy het al vyf die land se groot banke tot rommelstatus afgegradeer.
Standard Bank, FNB, Absa, Nedbank en Investec se kredietgraderings is van Baa3 tot Ba1 verlaag.
Boonop hou hy die vooruitsig negatief, wat beteken hy kan die banke binnekort selfs nog verder afgradeer.
Dit kom nadat Moody’s Vrydagaand Suid-Afrika se skuldgradering tot onder beleggingsgraad verlaag het en volg kort op Fitch Ratings se besluit om sy kredietgradering van banke verder te verlaag.
LEES OOK: Fitch gradeer 5 groot SA banke verder in rommel in
Moody’s het staatskuld in rand en in buitelandse geldeenhede met een vlak tot Ba1 afgegradeer.
Die vooruitsig vir die land se gradering, wat dikwels ná ’n afgradering van negatief tot stabiel verander word, is op negatief gehou. Dit beteken die risiko bly hoog dat Suid-Afrika se kredietgradering in November weer verlaag kan word.
Moody’s het Woensdag in ’n verklaring gesê die hoofrede waarom hy banke se skuldgraderings verlaag het, is die toenemend uitdagende bedryfsomgewing waarin hulle hul bevind.
“ ’n Sekondêre drywer is die verswakking van die kredietprofiel van die Suid-Afrikaanse regering, gegewe banke se hoë soewereine blootstelling. Dié blootstelling is hoofsaaklik in die vorm van staatseffekte wat gehou word as deel van hul likiditeitsvereistes, wat hul kredietprofiele aan dié van die regering koppel,” sê Moody’s in die verklaring.
Absa het kort ná Moody’s se aankondiging in ’n verklaring gesê hy het oor die jare “aansienlike buffers” ontwikkel sodat hy “beduidende druk” kan weerstaan.
“Die Absa-groep bly goed gekapitaliseer in al die jurisdiksies waar ons bedrywig is. Ons is vol vertroue dat ons oor beduidende finansiële hulpbronne beskik om weerstand te bied gedurende die huidige krisis.”
Die afgradering van die banke kom kort nadat Moody’s ’n rits ander maatskappye Dinsdag afgegradeer het.
Hy het Sasol se langtermyn-skuldgradering van Ba1 na Ba2 afgegradeer.
LEES OOK: Sasol nóg verder oor rommelafgrond
Moody’s het dié week ook Eskom, die Ontwikkelingsbank van Suider-Afrika, die Landbank, die Nywerheidsontwikkelingskorporasie en die Lughawensmaatskappy van Suid-Afrika (Acsa) se skuldgraderings verlaag.
As die land se skuld afgegradeer word, word verskeie staatsondernemings se graderings gevolglik ook hersien.
Acsa se skuld is van Baa3 tot Ba1 afgegradeer.
Moody’s behou ’n negatiewe vooruitsig op Eskom, wat beteken sy volgende gradering kan afwaarts wees.
Acsa se gradering word ook op hersiening geplaas vir ’n verdere afgradering. Moody’s sê die skerp val in lugverkeer weens die reisbeperkings oor die koronavirus-pandemie sal Acsa se bedrywighede raak. Hy verwag passasiersverkeer deur Acsa se lughawens sal in die boekjaar tot einde Maart 2021 minstens 30% laer wees as in die pas afgelope boekjaar.
Moody’s het Woensdagmiddag ook die land se grootste versekeraars afgegradeer, met negatiewe vooruitsigte vir elkeen.
Die kredietgraderingsagentskap sê hul blootstelling aan banke en die regering se swak kredietprofiel maak dit onmoontlik om hulle te skei van die negatiewe vooruitsigte vir die res van die land.
Maar Moody’s sê versekeraars gaan ook sukkel om sake te doen in ’n land met sulke swak ekonomiese vooruitsigte soos Suid-Afrika.
Só is die versekeraars afgegradeer:
Discovery: van Ba1 tot Ba2 – dieper in rommelstatus in.
Guardrisk: van Baa3 tot Ba1 – beleggingsgraad tot rommelstatus.
Momentum Metropolitan: van Baa2 tot Baa3 – laagste vlak van beleggingsgraad.
Standard Insurance: van Baa3 tot Ba1 – beleggingsgraad tot rommelstatus.
Moody’s beklemtoon onder elk van die versekeraars se ontledings dat daar oor die volgende 12 tot 18 maande waarskynlik geen motivering sal wees om hul graderings opwaarts te hersien nie.
Meer oor: Fnb | Absa | Standard Bank | Fitch Ratings | Moody's Investors Service | Banke | Rommelstatus